Gran acolliment del “I Trofeu de Patinatge Artístic” de Burjassot
2025-07-24

Organitzat pel Club de Patinatge Artístic ‘Rodaments’ de Burjassot, el Poliesportiu Municipal ha acollit el “I Trofeu de Patinatge Artístic” en el qual la patinadora burjassotera Alejandra Soria va aconseguir podi en el nivell 4. La competició ha comptat amb la col·laboració de la Regidoria d’Esports de l’Ajuntament de Burjassot, dirigida per Juan Gabriel Sánchez, “amb la implicació de tot el personal del Poliesportiu, realitzant una gran labor i suport”, tal com han destacat des del club burjassoter.

Amb aquest trofeu, el Club ‘Rodaments’, “malgrat la seua joventut, s’ha posat al nivell dels millors i més pròspers clubs de patinatge de la Comunitat Valenciana. L’entrenadora, Paula Ibáñez i les pròpies patinadores ens transmeten l’emoció i orgull de poder organitzar i assistir a un trofeu en el seu propi poble”, segons les mateixes fonts.

El trofeu ha comptat amb la participació dels clubs CP Ales de Sagunt, Alberic CPA, Club de Patinatge Daimús, CPA Edeta Llíria, CPA Manises, i el CPA Oliva i el Skid Xeraco.

Per part seua, el Club ‘Rodaments’, amfitrió de la cita esportiva, ha mostrat la seua satisfacció pel podi aconseguit per Alejandra Soria en el nivell 4, i ha agraït a la seua entrenadora, Paula Ibáñez, la gran faena realitzada amb totes les patinadores.

Quant a la classificació final, per nivells, el resultat va ser:

Nivell 1: Anna Novejarque, del CPA Manise; Sara Borreda, del CPA Alberic i Adele Marsal, del CPA Manises.
Nivell 2: Paula Vercher, del CPA Daimús; Alvin Fernández, del CPA Edeta Llíria i Rocío Asensio, del CPA Manises.
Nivell 3: Bàrbara Pérez, del CPA Manises; Paula Tarraso, del CPA Daimús i Vera Molina, del CPA Manises.
Nivell 4: Nil Estarlich, del CPA Alberic; Helena Cordero, del Skid Xeraco i Alejandra Soria, del CPA Burjassot.
Nivell 5: Nora Reolid, del CPA Ales de Sagunt.
Nivell 6: Mª del Rocío Gallega, del CPA Skid Xeraco; Virgínia Ferrer, del CPA Daimús i Paz Esteve, del CPA Ales de Sagunt.

Així mateix, des del club burjassoter agraeixen l’esforç i el treball de totes les empreses que van fer possible que es poguera realitzar el trofeu: Pollastres Badía, Les costures de María, Bar Poliesportiu Burjassot, Pastisseria Mendizábal, Helya Skate i Comunicació per la igualtat.